Держава Словенцьох, Хорватох и Сербох

Держава Словенцьох, Хорватох и Сербох, курто Держава СХС — меджинародно невызнана держава южнославянскых народох, котра в часѣ Первой свѣтовой войны выголосила независимость од роспадаючой ся Австро-мадярской империи и неодовго стала ся частьов Кральовства Сербох, Хорватох и Словенцьох.

 История 
Югославянскый комитетВ януарѣ 1915 екзиловы словенскы и хорватскы политици створили в Римѣ Югославянский комитет, до котрого вошли тыж важны политичны дѣятеле Далмации, Боснии и Герцеговины. Комитет мав програму створѣня державы южных славянох на принципах федерации, вывинуту на противагу идеѣ «Великой Сербии», которой ся держали пановны националистичны кругы Београда. Противниками хотьякого югославянского единого штату были Британия и Франция, котры не хотѣли роспад Австро-Мадярщины и были против панславизма, ай вшиткого, што могло звекшити российскы вплывы на Балканѣ. Але найвекшым противником была Италия, котра не хотѣла мати под боком силного конкурента, а окрем того на части наявленых «югославянскых земель» мала значный процент талианского обывательства. Россия подтримовала оба варианты единого югославянского штату и од року 1916 формовала на своей територии Югославянскый корпус зоз войновых заятцьох, котрый мав войовати против  Австро-Мадярщины.Задохин А. Г., Низовский А. Ю.
Корфска декларацияПо револуции в России Сербия зостала без своей традичной вонкашнополитичной российской опоры. В той ситуации сербскы пановны кругы пристали на сериозны догваряня з емигрантскым Югославянским комитетом. 20. юла 1917 на островѣ Корфу подписали декларацию о створѣню будучого независлого единого югославянского штата, де было догварене, же Кральовство Сербох, Хорватох и Словенцьох загорне до себе вшиткы югославянскы землѣ Австро-Мадярщины, Сербию и Чорну Гору. Конштитуцию буде мусѣти выпрацовати шпециально скликаный Закладаючый сойм, але наперед было рѣшене, же нове кральовство буде конштитучна монархия под панованьом династии Караджорджиевичох, а не федерациев. Так ся стало через силнѣйшу позицию Сербии, котра мала меджинародне вызнаня, бо Югославянскый комитет того не мав.
Держава СХСright|190pxЗачатком року 1918 вступили в войну США и перевага Антанты стала ся очевидна.  Америцкый президент  8. януара 1918 выступив перед Конгресом зоз програмов повоенного упорядкованя, познаванов яко Штырнадцять пункты, в котрой пункт 10. писав: «Народам Австро-Мадярщины... мать быти дана найвекша можность автономного розвою». Восени 1918 зачала ся агония Австро-Мадярщины, 4. октобра ей влада загнала державам Антанты ноту, в котрой предкладала мирны переговоры. 6. октобра в Загребѣ было сформоване Народне вѣче югославянскых народох, котре 29. октобра 1918 прияло резолуцию о выходѣ з Австро-Мадярщины вшиткых югославянскых провинций и створѣню самостойной Державы Словенцьох, Хорватох и Сербох.
Держава СХС ладила загорнути вшиткы бывшы австро-мадярскы землѣ, заселены славянами. Але сербске обывательство Войводины (Банат, Бачка и Баранья) споило ся под сербскым народностным проводом в Новом Садѣ и 25. новембра 1918 прилучило ся ку Кральовству Сербия. За день до того, 24. новембра 1918, перва часть Державы СХС, Срѣм, не бизуючи ся, же така, дотогды невызнана держава зостане, оддѣлила ся од ней и прилучила ся ку Сербии. 
26. новембра 1918 Народная скупщина Черной Горы прияла рѣшѣня прилучити ся ку Сербии. Поставлена перед тыма фактами, а тыж перед грозячым нападом з боку Италии, Держава СХС 1. децембра 1918 въедно з Кральовством Сербия споила ся в Кральовство Сербох, Хорватох и Словенцьох.

 Жерела и одказы 
 Задохин А. Г., Низовский А. Ю. Пороховой погреб Европы. — М.: Вече, 2000. — 416 с. (Военные тайны ХХ века).   Одчитане: 25.02.2021  

 Референции 

Катеґорія:Бывшы штаты
Катеґорія:Штаты і теріторії, котры основаны 1918
Катеґорія:Штаты і теріторії, котры заникли 1918